Кожны дзень фестывалю адбываўся ў новым горадзе і быў не падобны адзін да другога. Але ўсюды публіка сустракала пінскіх артыстаў шчырымі апладысментамі і не хацела адпускаць са сцэны пад крыкі “Брава!” Кампазіцыі ў выкананні ансамбля прыйшліся даспадобы не толькі польскім гледачам, але і калектывам краін-удзельніц. Усё гэта з’яўляецца вынікам шматгадзінных рэпетыцый, упартай працы, бязмежнай любові да мастацтва і народнай творчасці. Удзел у падобных фестывалях – гэта магчымасць пазнаёміцца з культурай іншых краін, іх самабытнымі абрадамі, звычаямі, а таксама паказаць свой нацыянальны каларыт і багатую культурную спадчыну.